**FELHÍVÁS**

**a Külgazdasági és Külügyminisztérium
kezelésében lévő**

**Magyar-Üzbég Startup és Kutatás-fejlesztési Programhoz**

**2021. június**

A Külgazdasági és Külügyminisztérium Exportfejlesztési Koordinációs Főosztálya (továbbiakban: Főosztály), összhangban a hazai vállalkozások külpiaci sikeressége érdekében szükséges exportfejlesztési intézkedésekről szóló 1171/2019. (IV. 1.) Korm. határozatban (Nemzeti Exportstratégia, a továbbiakban: NEXT) megfogalmazott stratégiai célkitűzésekkel, a hazai mikro-, kis és középvállalkozások külpiaci tevékenységének előmozdítása érdekében a nemzetközi versenyképesség növelését előmozdító felhívást tesz közzé.

Összhangban a Nemzeti Exportstratégiával, jelen támogatás célja a hazai startup vállalatok külpiaci szerepvállalásának és hálózatosodásának folyamatos növelése, az export európai piaci koncentrációjának csökkentése, Magyarország Közép-Ázsiai régióval folytatott külkereskedelmének fokozása révén. A konstrukció hosszú távon várt hatása, hogy hozzájárul az induló innovatív, nagy növekedési potenciállal rendelkező vállalkozások üzbég piacon való térnyeréséhez, üzbég partnerkapcsolatok kialakításához, ezáltal nemzetközi szinten is versenyképes vállalkozások piacszerzéséhez.

**A felhívás referenciaszáma: HU-UZB-Startup-2021**

1. **A támogatás forrása**

Magyarország 2021. évi központi költségvetéséről szóló 2020. évi XC. törvény 1. melléklet XLVII. Gazdaságvédelmi Alap fejezet, 2. Fejezeti kezelésű előirányzatok cím, 7. Gazdaságvédelmet szolgáló külügyi fejezeti kezelésű előirányzatok alcím, 2. Regionális, határon túli és egyéb nemzetközi fejlesztési és kutatási programok elnevezésű fejezeti kezelésű előirányzaton 1 000 000 eurónak megfelelő forintösszeg.

1. **A támogatás igénybevételére jogosultak köre**

Egyedi támogatási kérelmet azok a Magyarországon bejegyzett mikro-, kis és középvállalkozások (GFO kód: 113,114,117) nyújthatnak be, amelyek

A)

* legfeljebb 5 lezárt üzleti évvel rendelkeznek,
* innovációval rendelkezek,
* Üzbegisztánban bejegyzett vállalkozással igazolt együttműködést folytatnak a támogatandó projekt megvalósítása érdekében.

B)

* kutatás-fejlesztési tevékenységet végeznek,
* innovációval rendelkezek,
* Üzbegisztánban bejegyzett vállalkozással igazolt együttműködést folytatnak a támogatandó projekt megvalósítása érdekében.

|  |
| --- |
| **Partnerkeresés:** Amennyiben a pályázó a pályázat beadásakor **nem rendelkezik a projekt megvalósításához szükséges üzbég partnerrel**, úgy a Külgazdasági és Külügyminisztérium az üzbég forrásgazda bevonásával segít a partnerkeresésben. A partnerkeresés kérelmezéséhez a pályázónak a 9. számú mellékletet, a „Partnerkeresési adatlap” elnevezésű dokumentumot szükséges angol nyelven kitölteni és haladéktalanul, de legkésőbb szeptember 15-ig megküldeni palyazat.exportkoord@mfa.gov.hu címre. A partnerkeresésre 3 hónap áll rendelkezésre (június 15. – szeptember 15.).  |

1. **Igényelhető támogatás összege és formája**

Egyedi támogatási kérelemre, a fejezeti kezelésű előirányzatok kezeléséről és felhasználásáról szóló 4/2019. (VI. 14.) KKM rendelet (a továbbiakban 4/2019. (VI. 14.) KKM rendelet) szabályaival összhangban legfeljebb 70%-os támogatási intenzitás mellett projektenként legfeljebb 30 millió forint erejéig, az alábbi jogcímek szerinti vissza nem térítendő állami támogatás nyújtható az alábbi szabályoknak megfelelően:

1. 3.§ (2) ba) albekezdésének hatálya alá tartozó De minimis (csekély összegű) támogatás
2. 3.§ (2) bg) albekezdésének hatálya alá tartozó Induló vállalkozásoknak nyújtott támogatás
3. 3.§ (2) bh) albekezdésének hatálya alá tartozó Kutatás-fejlesztési projektekhez nyújtott támogatás

valamint

1. 3.§ (2) bo) albekezdésének hatálya alá tartozó támogatás (átmeneti támogatás)

**I. A De minimis (csekély összegű) támogatásra, az Induló vállalkozásoknak nyújtott támogatásra valamint a Kutatás-fejlesztési projektekhez nyújtott támogatásra vonatkozó közös szabályok**

(1) A kedvezményezett köteles a támogatással kapcsolatos okiratokat és dokumentumokat a támogatási döntés meghozatala napjától számított tíz évig megőrizni.

(2) Nem ítélhető meg az támogatás azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező, Magyarországnak címzett határozatának nem tett eleget,

(3) Nem ítélhető meg támogatás

a) elsődleges mezőgazdasági termeléshez,

b) exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik,

c) olyan feltétellel, amely az európai uniós jog megsértését eredményezi,

(4) Azonos vagy részben azonos azonosítható elszámolható költségek esetén az e programból nyújtott támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.

(5) Az e programból nyújtott támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

(6) Az egy projekthez igénybe vett összes támogatás – függetlenül attól, hogy annak finanszírozása uniós, országos, regionális vagy helyi forrásból történik – támogatási intenzitása nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

(7) Az azonosítható elszámolható költségekkel nem rendelkező csekély összegű támogatás bármely egyéb, azonosítható elszámolható költségekkel rendelkező állami támogatással halmozható. Az azonosítható elszámolható költségekkel nem rendelkező támogatás a csoportmentességi rendeletekben és az Európai Bizottság jóváhagyó határozatában meghatározott legmagasabb teljes finanszírozási határértékig bármilyen más, azonosítható elszámolható költségekkel nem rendelkező állami támogatással halmozható.

(8) A támogatási intenzitás kiszámítása során valamennyi felhasznált számadatot az adók és illetékek levonása előtt kell figyelembe venni. Ha a támogatást visszatérítendő formában nyújtják, a támogatás összegének a támogatástartalmat kell tekinteni.

(9) A több részletben kifizetett támogatást a támogatási döntés időpontja szerinti értékre kell diszkontálni a diszkont kamatláb alkalmazásával.

(10) Támogatási döntés 2023. december 31.-ig hozható.

**II. Az Induló vállalkozásoknak nyújtott támogatásra valamint a Kutatás-fejlesztési projektekhez nyújtott támogatásra vonatkozó közös szabályok**

(1) Nem ítélhető meg e programból

a) a 2010/787/EU tanácsi határozat hatálya alá tartozó versenyképtelen szénbányák bezárását elősegítő támogatás,

b) támogatás a 4/2019. (VI. 14.) KKM rendelet 5. § (2) k) albekezdésében rögzített bejelentési határértéket meghaladó mértékben.

c) az Atr. 6. § (4a)–(4b) bekezdése szerinti nehéz helyzetben levő vállalkozás részére, kivéve azt a vállalkozást, amely 2019. december 31-én nem volt nehéz helyzetben, de 2020. január 1. és június 30. között nehéz helyzetbe került.

**A csekély összegű támogatásra vonatkozó szabályok**

(1) Nem nyújtható támogatás a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez,

(2) Az 1407/2013/EU bizottsági rendelet 2. cikk (2) bekezdése szerinti egy és ugyanazon vállalkozásnak minősülő vállalkozások részére, Magyarországon odaítélt csekély összegű támogatás bruttó támogatástartalma nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is,

(3) A támogatás odaítélése során az adott pénzügyi évben, valamint az előző két pénzügyi év alatt odaítélt csekély összegű támogatások bruttó támogatástartalmának összegét kell figyelembe venni.

(4) Nem nyújtható támogatás a közúti kereskedelmi árufuvarozást ellenszolgáltatásért végző vállalkozás részére teherszállító jármű vásárlására.

(5) A támogatás a csekély összegű közszolgáltatási támogatással a 360/2012/EU bizottsági rendeletben meghatározott felső határig halmozható. A támogatás más csekély összegű támogatásokról szóló rendeleteknek megfelelően nyújtott csekély összegű támogatással az (1) bekezdésben meghatározott felső határig halmozható.

(6) A kedvezményezettnek az 1407/2013/EU bizottsági rendelet 5. cikk (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

**Az induló vállalkozásoknak nyújtott támogatásra vonatkozó szabályok**

(1) Az induló vállalkozásnak nyújtott támogatás azon tőzsdén nem jegyzett kisvállalkozás részére nyújtható, amely legfeljebb öt éve került bejegyzésre, még nem osztott fel nyereséget, nem egy másik vállalkozás tevékenységét vette át és – a (2) bekezdésben foglalt kivétellel – nem összefonódás útján jött létre. Azon vállalkozás esetén, amely nem kerül hivatalos bejegyzésre, az ötéves periódus kezdete a gazdasági tevékenység megkezdésének az időpontja vagy a gazdasági tevékenységre vonatkozó adófizetés kezdő időpontja.

(2) Támogatás nyújtható azon összefonódás útján létrejött, az (1) bekezdésben meghatározott feltételeknek egyébként megfelelő vállalkozás részére is, amely esetében az összefonódásban részt vevő legrégebbi vállalkozás bejegyzésétől számított öt év még nem telt el.

(3) A támogatás bruttó támogatási egyenértéke nem haladhatja meg

 a) a Budapesten és a 37/2011. Korm. rendelet 25. § (1) bekezdés d) pontjában fel nem sorolt közép-magyarországi településeken letelepedett vállalkozások esetében a 0,4 millió eurót,

 b) a 37/2011. Korm. rendelet 25. § (1) bekezdés d) pontjában felsorolt közép-magyarországi településeken letelepedett vállalkozás esetén a 0,6 millió eurót,

 c) a 37/2011. Korm. rendelet 25. § (1) bekezdés a)-c) pontjában felsorolt területeken letelepedett vállalkozás esetén a 0,8 millió eurót.

(4) Innovatív kisvállalkozás esetén a (3.)-(8.) bekezdésekben meghatározott legmagasabb összegek megkétszerezhetőek.

**III. A Kutatás-fejlesztési projektekhez nyújtott támogatásra vonatkozó szabályok**

1. A kutatás-fejlesztési projekthez nyújtott támogatás

a) alapkutatás,

b) ipari kutatás,

c) kísérleti fejlesztés,

d) megvalósíthatósági tanulmány

kategóriába tartozó kutatás-fejlesztési projekt részére nyújtható.

(2) Ha egy projekt több tevékenységet foglal magában, az egyes tevékenységeket be kell sorolni az (1) bekezdés szerinti kutatás-fejlesztési kategóriák közé.

(3) Az elszámolható költségeket a kutatás-fejlesztés valamely meghatározott kategóriájához kell rendelni.

(4) A (1) bekezdés a)–c) pontja esetén a támogatás keretében elszámolható

 a) a kutatók, technikusok és egyéb kisegítő személyzet személyi jellegű ráfordítása a projektben való foglalkoztatásuk mértékéig,

 b) az eszközök, berendezések költsége a projekt céljaira való használatuk mértékéig és idejére azzal, hogy ahol ezeket az eszközöket és felszereléseket nem a teljes élettartamuk alatt használják a projekthez, csak az általános számviteli elvek alapján elfogadott, a projekt idejére számított amortizációs költségek számolhatóak el,

 c) az épületek és a földterület költsége a projekt céljaira való használatuk mértékéig és idejére azzal, hogy az épületek esetén csak az általános számviteli elvek alapján elfogadott, a projekt idejére számított amortizációs költségek, földterület esetén a kereskedelmi, illetve a ténylegesen felmerülő beruházási költségek számolhatóak el,

 d) a szerződéses kutatás, a külső forrásokból szokásos piaci feltételek mellett megvásárolt vagy licencia tárgyát képező műszaki ismeretek és szabadalmak költsége, valamint a tanácsadás és hasonló szolgáltatások költsége, ha azokat kizárólag a projekthez veszik igénybe,

 e) a további általános és egyéb működési költség, beleértve az anyagok, a fogyóeszközök és hasonló termékek költségeit, amelyek közvetlenül a projekt folyamán merülnek fel.

(5) A (1) bekezdés d) pontja esetén a támogatás keretében a megvalósíthatósági tanulmány költsége számolható el.

(6) A támogatási intenzitás nem haladhatja meg

 a) alapkutatás esetén az elszámolható költségek 100%-át,

 b) ipari kutatás esetén az elszámolható költségek 50%-át,

 c) kísérleti fejlesztés esetén az elszámolható költségek 25%-át,

 d) megvalósíthatósági tanulmány esetén az elszámolható költségek 50%-át.

(7) Ipari kutatás és kísérleti fejlesztés esetén az (6) bekezdés szerinti támogatási intenzitás

a) 10 százalékponttal növelhető középvállalkozás, 20 százalékponttal növelhető kisvállalkozás esetén,

b) 15 százalékponttal növelhető, ha

ba) a projekt hatékony együttműködést foglal magában, és legalább egy kis- és középvállalkozás bevonásával, vagy legalább két tagállamban, vagy egy tagállamban és egy, az EGT megállapodás szerinti szerződő fél között zajlik, és egyik vállalkozás sem viseli az elszámolható költségek több, mint 70%-át, vagy a projekt legalább egy olyan kutatási és tudásközvetítő szervezet bevonásával zajlik, amely egymagában vagy más hasonló szervezetekkel közösen az elszámolható költségek legalább 10%-át viseli, és jogosult közzétenni saját kutatási eredményeit, vagy

bb) a projekt eredményeit széles körben terjesztik konferenciák, publikációk, nyílt hozzáférésű adattárak, ingyenes vagy nyílt forráskódú szoftverek útján.

(8) Ipari kutatás és kísérleti fejlesztés esetén az (6) bekezdés szerinti támogatási intenzitás legfeljebb az elszámolható költségek 80%-áig növelhető.

(9) Megvalósíthatósági tanulmány esetén az (6) bekezdés szerinti támogatási intenzitás középvállalkozás esetén 10 százalékponttal, kisvállalkozás esetén 20 százalékponttal növelhető.

(10) A támogatási intenzitást külön kell megállapítani az egyes kedvezményezettekre, ideértve a (7) bekezdés b) pont ba) alpontja szerinti együttműködési projektben részt vevőket is.

(11) A támogatás csak akkor ítélhető meg, ha a kedvezményezett a 651/2014/EU bizottsági rendelet 6. cikk (2) bekezdésében meghatározott kötelező tartalmi elemeket tartalmazó támogatási kérelmét a projekt megkezdése előtt írásban benyújtotta.

(12) A projekt megkezdésének napja a tevékenységek megkezdése vagy a beruházás építési munkáinak megkezdése, illetve a berendezések megrendelésére vagy szolgáltatások igénybevételére irányuló első, jogilag kötelező érvényű kötelezettségvállalás, vagy bármely egyéb, a projektet vagy a tevékenységet visszafordíthatatlanná tévő kötelezettségvállalás közül a legkorábbi. Nem tekintendő a munkák vagy a tevékenység megkezdésének a földterület megvásárlása, az engedélyek beszerzése és a megvalósíthatósági tanulmányok készítése.

**IV. Az átmeneti támogatásra vonatkozó szabályok**

(1) Átmeneti támogatás a 4/2019. (VI. 14.) KKM rendelet 40/A – 40/C §-aival összhangban nyújtható

(2) A támogatás az azonos elszámolható költségek vonatkozásában csak abban az esetben halmozható az Atr. 2. § 1. pontja szerinti állami támogatással, ha az nem vezet a 651/2014/EU bizottsági rendeletben, más állami támogatási tárgyú európai uniós jogszabályban vagy az Európai Bizottság jóváhagyó határozatában meghatározott legmagasabb támogatási intenzitás vagy támogatási összeg túllépéséhez.

(3) Ha a támogatás mellett a kedvezményezett az Atr. 2. § 1. pontja szerinti rendeletekben meghatározott csekély összegű támogatásban is részesül vagy részesült, az igénybe veendő vagy igénybe vett csekély összegű támogatás nem csökkenti a támogatás (8) bekezdés szerinti legmagasabb mértékét.

(4) A támogatás Magyarországon székhellyel, telephellyel vagy fiókteleppel rendelkező vállalkozások beruházásainak támogatása, vagy Magyarországon székhellyel, telephellyel vagy fiókteleppel rendelkező vállalkozások részére nyújtható.

(5) A támogatást az a vállalkozás veheti igénybe, amely

 a) igazolja, hogy 2019. december 31-én nem minősült az Atr. 6. § (4a) és (4b) bekezdése szerinti nehéz helyzetben levő vállalkozásnak, de a világjárvány következtében azzá vált, vagy egyéb pénzügyi vagy gazdasági nehézségei támadtak,

b) nyilatkozik arról, hogy nem felelős a gazdasági visszaesésért és a tőle elvárható gondossággal járt el,

 c) nyilatkozik arról, hogy a felmerült veszteségekre nincs biztosítása, vagy a biztosítás alapján nincs lehetőség a felmerült károk teljes megtérítésére,

 d) vállalja, hogy a támogatásból határon átnyúló együttműködés keretében beruházást vagy a Nemzeti Exportvédelmi Program keretében támogatható külpiaci programot valósít meg

 e) nyilatkozik arról, hogy a pályázata benyújtását megelőzően nem kezdte meg az adott beruházást.

(6) A támogatás nem nyújtható a 702/2014/EU bizottsági rendelet 2. cikk (5) bekezdése szerinti elsődleges mezőgazdasági termeléshez kapcsolódó beruházás megvalósításához.

(7) Az (5) bekezdés a) pontjától eltérően támogatás nyújtható azon mikro- vagy kisvállalkozás számára, amely 2019. december 31-én nehéz helyzetben lévő vállalkozásnak minősült, feltéve, ha a támogatási döntés időpontjában nem áll az Atr. 6. § (4a) bekezdés c) pontja szerinti eljárás hatálya alatt, továbbá az Atr. 6. § (4a) bekezdés d) pontja szerinti körülmény sem áll fenn.

(8) A támogatás támogatástartalma a Közlemény 3.1. szakasza alapján nyújtott egyéb támogatásokkal együtt vállalkozásonként – az adott tagállamban lévő vállalkozás kapcsolt vállalkozásait is figyelembe véve – nem haladhatja meg a 800 000 eurónak – az Atr. 2. § 6d. pontja szerinti halászati és akvakultúra-termékek termeléséhez, feldolgozásához és értékesítéséhez nyújtott támogatás esetén a 120 000 eurónak – megfelelő forintösszeget azzal, hogy a támogatás összege a határon átnyúló együttműködés keretében nyújtott beruházási támogatásnál a beruházás értékének

(9) Ha egy vállalkozás több ágazatban is tevékenykedik, melyekre az (8) bekezdésben foglalt eltérő maximális támogatási értékhatárok vonatkoznak, a támogatással érintett egyes tevékenységekre irányadó maximális értékhatárokat kell megfelelően alkalmazni az adott tevékenységre, azzal, hogy a vállalkozás a támogatásokról olyan elkülönített nyilvántartást köteles vezetni, amelyből az (8) bekezdés szerinti követelmények ellenőrizhetők. A több ágazatot érintő tevékenységre irányuló támogatások együttes összege vállalkozásonként nem haladhatja meg a 800 000 eurónak megfelelő forintösszeget.

(10) A támogatás nem nyújtható exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez, vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik.

(11) A (8) bekezdésben meghatározott összegek a támogatói döntés meghozatalának napján érvényes, a Magyar Nemzeti Bank által közzétett devizaárfolyam alapján számítandók át forintra.

(12) A támogatásról szóló támogatói okirat vagy támogatási szerződés 2021. december 31-ig írható alá.

(13) A százezer eurónak – mezőgazdasági termékek elsődleges termelésével foglalkozó vállalkozások, továbbá halászati és akvakultúra-ágazatban tevékeny vállalkozások esetén a tízezer eurónak – megfelelő forintösszeget meghaladó támogatástartalmú egyedi támogatásoknak az Atr. 6. melléklete szerinti adatait a Közlemény alapján közzé kell tenni az Európai Bizottság közzétételi adatbázisában. Erre figyelemmel a támogatást nyújtó 2021. február 1-ig továbbítja az állami támogatások európai uniós versenyszempontú vizsgálatáért felelős szervezet részére a támogatásoknak az Atr. 6. melléklete szerinti adatait.

Az előleg mértéke a megítélt támogatási összeg legfeljebb 50%-a.

1. **Támogatható tevékenységek és elszámolható költségek köre**

Önállóan támogatható tevékenységek:

1. Beruházás megvalósítása,
2. Kísérleti fejlesztés,
3. Piacra jutás (A jelen felhívás 3. pontjában megjelölt átmenti támogatás jogcímen vehető igénybe, egyéb jogcím esetében kizárólag kereskedelmi vásárokon való részvétel, illetve egy új, vagy már meglévő terméknek egy másik tagállamban vagy harmadik országban lévő új piacra történő bevezetéséhez szükséges tanulmányok vagy tanácsadói szolgáltatások költségei támogathatóak.)

Önállóan nem támogatható tevékenységek (legfeljebb a projekt összköltségének 50%-a erejéig):

1. Projekt előkészítés,
2. Projekt menedzsment,
3. Kommunikáció (legfeljebb a projekt összköltségének 10%-a erejéig)

A fenti tevékenységi körök tetszés szerint kombinálhatók.

Elszámolható költségek köre:

1. Immateriális javak beszerzése,
2. Műszaki berendezések, gépek
3. Egyéb berendezések, felszerelések
4. Anyagköltség
5. Igénybe vett szolgáltatások
6. Személyi jellegű költségek és járulékai
7. Utazási- és szállásköltség (az összes elszámolható költség legfeljebb 20%-áig)

Személyi költségek elszámolására központi költségvetési szerv formájában működő kérelmezők számára nincsen lehetőség.

A projekt keretében a fentebb felsorolt költségeken kívül további költségek (többek között egyéb működési költségfajták (pl. közüzemi díj, bérleti díj), illetve egyéb felhalmozási kiadások) nem számolhatók el. Kizárólag az igazoltan kiírást követően és a projekt megvalósítása alatt felmerült, ezen időszakban pénzügyileg is teljesített költségtételek elszámolására van lehetőség.

1. **A projektek végrehajtásával kapcsolatos szabályok és kötelező vállalás**

A projekt végrehajtási időszaka 24 hónap, legfeljebb 2023. december 31-i határidőig. A nyertes vállalkozásoknak az alább felsorolt kötelező vállalások egyikét kell teljesítenie és azt alátámasztó dokumentumokkal igazolnia.

1. A kedvezményezett kötelezettséget vállal, hogy a projekt keretében végzett tevékenységekhez kapcsolható árbevétel növekménye a fenntartási időszak végéig eléri a felhasznált támogatás 30%-át. **VAGY**
2. a kedvezményezett kötelezettséget vállal arra, hogy a fenntartási időszak végéig legalább további két együttműködést épít ki üzbegisztáni vállalkozásokkal, vagy egyetemekkel. Az együttműködés irányulhat közös termék/szolgáltatás/technológia fejlesztésre, vagy már meglévő termékek piacra vitelére. **VAGY**
3. Az együttműködés révén külpiacon (akár harmadik ország külpiacán) bevezet legalább egy db terméket, szolgáltatást.
4. **Egyedi támogatási kérelem (kérelem) benyújtásának módja**

A kérelem benyújtásának kezdete: 2021. június 15.

A kérelem benyújtásának határideje: Folyamatos, 2021. szeptember 30-ig.

A kérelemhez benyújtandó dokumentáció kötelező és egyéb elemeit (a kérelmező nyilatkozata kivételével) elektronikusan kell benyújtani oly módon, hogy a kérelmező a benyújtandó dokumentumok mindegyikét kinyomtatja, kitölti, cégszerű aláírásával ellátja, majd ezeket digitalizálja és PDF formátumban a palyazat.exportkoord@mfa.gov.hu e-mail címre megküldi.

1. **Kérelmek elbírálása és döntés**

A kérelmeket a benyújtási határidőt követő 45 napon belül az üzbég és a magyar fél együttesen bírálja el úgy, hogy a sikeres kérelmezők esetében a magyar fél a magyar kérelmezőt, az üzbég fél pedig az üzbég kérelmező projektjét finanszírozza. A felhívás ágazati szűkítést nem tartalmaz, a legnagyobb piaci potenciállal és legnagyobb hozzáadott értékkel rendelkező beadványok nyerik el a támogatást.

A kérelmek magyar részről történő elbírálásáért a Főosztály felel. Hiánypótlásra egyszeri alkalommal, a hiánypótlásról szóló értesítést követő 10 munkanapon belül van lehetőség.

1. **Benyújtandó dokumentáció és tájékoztatás**

A kérelem kötelező elemei (a felhívás nem hiánypótoltatható mellékletei):

**Támogatási kérelem adatlap**

**1. melléklet: Megvalósítási ütemterv**

**2. melléklet: Költségterv**

**3. melléklet: Nyilatkozat csekély összegű (de minimis) támogatásról**

A kérelem kötelező elemei (a felhívás hiánypótoltatható mellékletei):

**4. melléklet: üzleti terv (mely marketing tervet, SWOT elemzést is tartalmaz, és amellyel igazolható, hogy a projekt jogi és műszaki szempontból előkészített, hosszú távon (legalább 3 év) működtethető és fenntartható)**

**5. melléklet: a kérelmező stratégiai dokumentuma**

**6. melléklet: szabdalom vagy oltalom meglétét igazoló dokumentum**

**7. melléklet: nemzetközi együttműködést vagy nemzetközi projektben való részvételt igazoló beszámoló**

**8. melléklet: a projektben résztvevő személyek önéletrajzai és végzettségüket igazoló dokumentumok**

Az értékelés szempontját képezik a kérelmező árbevételének növekedése, a projekt szakmai megalapozottsága, újdonságtartalma, versenyképessége, az üzleti terv megalapozottsága, valamint az, hogy a cég rendelkezik hosszútávú növekedési stratégiával, a cég igazolhatóan részt vett nemzetközi együttműködésben vagy projektben, bemutatásra kerülnek a projekt hosszú távú (legalább 3 év) működtetése és fenntartása érdekében alkalmazott technikák, a megvalósításban részt vesz a projekt végrehajtásához szükséges szaktudással rendelkező szakember.

Jelen felhívás a támogatási kérelem adatlappal (adatlap) és a benyújtandó mellékletekkel együtt képezik a kérelem dokumentációját. A Felhívás, az adatlap és a benyújtandó mellékletek letölthetők a <http://exporthungary.gov.hu> honlapról.

A felhívással kapcsolatban további tájékoztatás **2021. szeptember 17-ig** a felhívás meghirdetésének napjától az alábbi elérhetőségen, kizárólag írásban kérhető:

**Külgazdasági és Külügyminisztérium**

**Exportfejlesztési Koordinációs Főosztály**

E-mail: palyazat.exportkoord@mfa.gov.hu

A fenti e-mail címre beérkezett kérdések 5 munkanaponként, de legkésőbb **2021. szeptember 24-ig** a Külgazdasági és Külügyminisztérium Export Hungary honlapján (<http://exporthungary.gov.hu>) írásban kerülnek megválaszolásra.

**Felhívjuk a figyelmet, hogy a 2021. szeptember 17-ét követően feltett kérdésekre nem áll módunkban válaszolni.**